**Pilotprojekts - Rīkkopas izstrāde lauksaimniekiem par integrētās augu aizsardzības praksēm, kuras izmanto Eiropas Savienībā (EK/DG AGRI)**

**Atklāts uzsaukums piedalīties gadījumu analīzē**

**Saistībā ar Eiropas Komisijas/DG AGRI pilotprojektu mēs izsludinām atklātu uzsaukumu piedalīties gadījumu analīzē (*case study*), kas tiks iekļauta šajā pētījumā.**

Lai arī pesticīdu uzdevums ir aizsargāt kultūraugus, tiem var būt negatīva ietekme, piemēram, uz cilvēku veselību un vidi. Tāpēc pesticīdi un pesticīdu lietošana ir stingri reglamentēta ES un nacionālā līmenī. Turklāt Eiropas Komisija veicina pesticīdu ilgtspējīgu lietošanu, izmantojot **Direktīvu 2009/128/EK** (Direktīva par pesticīdu ilgtspējīgu lietošanu), kas cita starpā veicina integrētās augu aizsardzības (IAA) metožu izmantošanu un ieviešanu, kā arī **kopējo lauksaimniecības politiku**, kas ietver instrumentus, kuri atbalsta Direktīvā par pesticīdu ilgtspējīgu lietošanu noteikto IAA principu īstenošanu.

**Īstenotā pilotprojekta galvenais mērķis** ir attīstīt zināšanas un apzināt pieejas, kas varētu palīdzēt lauksaimniekiem, konsultantiem un politikas veidotājiem veicināt pesticīdu lietošanas atkarības mazināšanu ES, kā tas ir ierosināts Eiropas Komisijas stratēģijā "No saimniecības līdz galdam" un saistībā ar "Zaļo kursu".

**Pilotprojekta īpašie mērķi ir sekojoši:**

1. **Sniegt visaptverošu aprakstu par ES dalībvalstīs šobrīd īstenotajām pieejām** (piemēram, politika, lauksaimniecības prakse, tehnoloģijas, privātā sektora iniciatīvas, piemēram, sertifikācija), lai mazinātu atkarību no pesticīdu lietošanas. Pētījumā tiks veikts dalībvalstīs izstrādāto un izmantoto svarīgāko instrumentu, politikas un vadlīniju, kaitēkļu un slimību monitoringa un prognozēšanas, tehnoloģiju (piemēram, bioloģiskā kaitēkļu apkarošana, izmantojot mikroorganismus/vīrusus, feromonus, augu ekstraktus) un alternatīvo prakšu (piemēram, augsekas, starpkultūru audzēšana, jauktu kultūru audzēšana, neķīmiska ravēšana, precīzā lauksaimniecība, izturīgas šķirnes, labvēlīgo organismu veicināšana) uzskaitījums. Aprakstā tiks iekļautas privātā sektora iniciatīvas un citas valsts politikas jomas, kas veicina un atbalsta atkarības no pesticīdu lietošanas mazināšanu.
2. **Novērtēt 1. mērķī noteikto pieeju potenciālu** mazināt atkarību no pesticīdu lietošanas, pierādīt to efektivitāti, kā arī šķēršļus (reālus vai šķietamus), kas ierobežo to ieviešanu. Konkrēti, pētījumā tiks uzskaitīti un novērtēti šķēršļi, to izcelsme un iespējamie veidi, kā tos pārvarēt. Pētījumā jo īpaši tiks pārbaudīti šādi faktori un ierobežojumi:
* **ekonomiskie aspekti** (piemēram, papildu izmaksas salīdzinājumā ar pievienoto vērtību), kas saistīti ar mainīgiem agrovides faktoriem (piemēram, klimatiskie, reģionālie, kultūraugiem raksturīgie faktori), tostarp riska pārvaldība (ja pastāv vai nepastāv apdrošināšanas shēmas ar kaitēkļiem saistītiem ražas vai produktu kvalitātes zaudējumiem);
* **citi aspekti**, kas saistīti ar zināšanām, informācijas pieejamību un sasniedzamību, pieejamajām vai topošajām tehnoloģijām; un
* **attiecības** starp lauksaimniekiem un citiem pārtikas ķēdes dalībniekiem.
1. **Ierosināt konkrētas stratēģijas**, kā paplašināt labo praksi visā ES;
2. **Izveidot ES mēroga datubāzi**, kurā būtu iekļauta attiecīgā informācija un norādījumi, ko lauksaimnieki un konsultanti varētu izmantot, lai mazinātu atkarību no pesticīdu lietošanas, un noteikt piemērotu komunikācijas stratēģiju, to pēc iespējas plašāk izplatītu ES.

Pētījuma secinājumiem vajadzētu sniegt noderīgu informāciju turpmākai rīcībai ES un dalībvalstu līmenī, tostarp KLP īstenošanai pēc 2020. gada.

**Šajā kontekstā** īpaša uzmanība tiks pievērsta integrētai augu aizsardzībai, kā noteikts Direktīvā par pesticīdu ilgtspējīgu lietošanu un dalībvalstu vadlīnijās. Pētījumā tiks izmantotas dažādas datu vākšanas metodes, tostarp gadījumu analīze (*case study*).

**Gadījumu analīzes mērķi un laika grafiks**

Tiks veiktas **12 gadījumu pētījumi**, lai, pamatojoties uz konkrētiem piemēriem, kuros kopš 2010. gada ir ieviesti būtiski integrētās augu aizsardzības pasākumi un/vai politika, atklātu veidus, kā samazināt atkarību no pesticīdu lietošanas. Īpaša uzmanība tiks pievērsta astoņiem IAA principiem (kā noteikts Direktīvas par pesticīdu ilgtspējīgu lietošanu III pielikumā) un tam, kā tie tiek ieviesti.

**Aicinājums piedalīties gadījumu analīzē (*case study*) ir adresēts dažādiem dalībniekiem,** tostarp lauksaimniekiem, konsultantiem, pētniecības un/vai tehnoloģiju institūtiem, kā arī kompetentajām iestādēm.

* Gadījumu analīze tiks veikta pēc brīvprātības principa, un tās laikā notiks diskusijas un pieredzes apmaiņa ar pētījuma īstenotājiem, koncentrējoties uz apstākļiem, šķēršļiem un virzītājspēkiem, kas ietekmēja atkarības no pesticīdu lietošanas samazināšanu. Īpaša uzmanība tiks pievērsta šķēršļiem, kas varētu būt atturējuši lauksaimniekus no rīcības, un veidiem, kā šie šķēršļi ir/varēja tikt pārvarēti.
* Gadījumu analīze aptvers darbības visās ES dalībvalstīs, bet ne tikai. Šajā uzsaukumā aicinām pieteikt arī iniciatīvas, kas tiek īstenotas ārpus ES;
* Gadījumu analīze tiks veikta laikposmā no **2021. gada maija līdz septembrim;**
* Par katru gadījuma analīzi tiks sagatavots ziņojums, kas tiks plaši izplatīts pilotprojekta[[1]](#footnote-1) beigās.

**Ja jūs interesē iespēja piedalīties gadījumu analīzē**, lūdzu, aizpildiet veidlapu un nosūtiet mums to līdz 21/04/2021. Lai iegūtu papildu informāciju, aicinām apmeklēt projekta tīmekļa vietni <https://agrilpm.eu/> vai sazināties ar mums pa tālruni agriipm@arcadia-international.net.

**Pilotprojekts – Rīkkopas izstrāde lauksaimniekiem par integrētās augu aizsardzības praksēm, kuras izmanto Eiropas Savienībā (EK/DG AGRI)**

**Atklāts uzsaukums piedalīties gadījumu analīzē**

Iniciatīvas nosaukums: …………………………………………………………………………………………………………

Projekta vadītāja kontaktinformācija: ……………………………………………………

Mērķa kaitēkļi: ……………………………………………………………………………………….……….……….…………….

Mērķa kultūras: …………………………………………………………………………………….………………………………

Ģeogrāfiskais pārklājums: …………………………………………………………………………….……………………

Mērķi: ……………………………………………………………………………………………………………………………..

Sākuma datums:……………………………………………………………………………………….……………………….

Iniciatīvas budžets: ………………………………………………………………………………………….……………..

Projektā iesaistītie dalībnieki (tostarp lauku saimniecību tipoloģijas apraksts): …………………………………………………………………………………………………………………………………………………

Iniciatīvas apraksts (ne vairāk kā 1/2 lappuses):

|  |
| --- |
|  |

Līdz šim novērotie rezultāti (ne vairāk kā 1/2 lappuses):

|  |
| --- |
|  |

Iniciatīvas veiksmes faktori, vājās vietas/šķēršļi un ierobežojumi (ne vairāk kā 1/2 lappuses):

|  |
| --- |
|  |

Motivācija piedalīties uzsaukumā (ne vairāk kā 1/2 lappuses):

|  |
| --- |
|  |

**Lūdzu, iesniedziet aizpildīto veidlapu** **agriipm@arcadia-international.net** **līdz 21/04/2021. Lai iegūtu papildu informāciju, aicinām apmeklēt AGRI IPM** [**projekta tīmekļa vietni**](https://agrilpm.eu/)**.**

1. Saskaņā ar Regulā (ES) 2016/679 (Vispārīgā datu aizsardzības regula) noteiktajām datu aizsardzības un konfidencialitātes prasībām. [↑](#footnote-ref-1)